Mike Capuano

Michael Everett "Mike" Capuano (lahir 9 Januari 1952) ialah ahli politik Amerika Syarikat dan Parti Demokrat serta ahli Perwakilan Demokrat yang mewakili Daerah Kongres ke-8 Massachusetts.  (Peta ).

Kehidupan peribadi
Lahir di Somerville, Massachusetts kepada ibu Rita Garvey Capuano dan bapa Andrew Capuano, Michael menghadiri Sekolah Tinggi Somerville dan lulus pada tahun 1969.  Beliau menerima ijazah Sarjana Muda Sastera daripada Kolej Dartmouth pada tahun 1973, dan Sarjana dalam Undang-undang daripada Pusat Pengajian Undang-undang Kolej Bostonl pada tahun 1977.

Capuano berkahwin dengan Barbara Teebagy Capuano, juga seorang lulusan Sekolah Tinggi Somerville yang memperoleh ijazah Sarjana Sains dari Kolej Boston pada tahun 1974, dan akhirnya menjadi Akauntan Raya Bertauliah. Perkahwinan mereka dikurniakan dengan dua orang anak, iaitu Joseph dan Michael.

Kerjaya politik
Memegang jawatan yang dahulu dijawat oleh ayahnya, Capuano berkhidmat sebagai Alderman untuk Wad Lima di Somerville dari tahun 1977 hingga tahun 1979.  Beliau kemudian menjadi Alderman-at-Large, dan bertugas selama dua penggal antara tahun 1985 hingga tahun 1989.  Capuano menjadi datuk bandar Somerville dari Januari 1990 hingga Disember 1998.

Dipilih ke Dewan Perwakilan Amerika Syarikat pada tahun 1998, Capuano kini berkhidmat dalam penggal keempatnya. Sebagai ahli untuk kedua-dua jawatankuasa Dewan Perwakilan, iaitu Jawatankuasa Pengangkutan dan Infrastruktur serta ahli Jawatankuasa Perkhidmatan Kewangan, beliau juga berkhidmat dalam pasukan Pimpinan Demokrat Dewan sebagai ahli Jawatankuasa Pemandu dan Dasar Demokrat.

Capuano hendak mencuba masuk senat Amerika Syarikat - jawatan bekas Ted Kennedy.

Pautan luar
Laman web rasmi

Capuano, Mike
Capuano, Mike